જે બારોટ વહીવંચા તરીકે યજમાનોમાં ફરે છે તેઓ પણ પોતાના ચોપડાઓમાં સચવાયેલી વિગતો પ્રકાશિત થાય એવું નથી ઈચ્છતા‚ કારણ કે‚ સમગ્ર વંશ કે જાતિનો ઈતિહાસ અને આંબો પ્રસિદ્ધ થઈ જશે તો કોઈ યજમાનને તેની જરૂર નહીં રહે એવો ભય તેમને સતાવે છે. ઘણીવાર તો કેટલાક બારોટ પોતાના યજમાનને વંશાવળી કે આંબો આપે ત્યારે એ યજમાનને દરેક કુટુંબી – પિત્રાઈઓને એની નકલ ન કળે એની તકેદારી રાખવા બે-ત્રણ પેઢી પછી એકાદ-બે નામનો તફાવત રાખે છે જેથી પોતાની રીતે યજમાન પોતાની વંશાવળી ન બનાવી શકે.